Vinod Khanna

Vinod Khanna (født 6. oktober 1946 i Peshawar i det daværende Britisk India, nå i Pakistan, død 27. april 2017 i Mumbai, India) var en indisk skuespiller, filmprodusent og politiker. 

Foreldrene flyttet til Mumbai mens Vinod var barn. Khanna tok økonomisk utdanning ved Sydenham college før han ble skuespiller. 

Khanna debuterte som skuespiller i 1968 og medvirket i en rekke Bollywood-filmer. Over 100 filmer i alt ifølge IMDb.http://www.imdb.com/name/nm0451396/ Gjennombruddet kom med Mera Gaon Mera Desh (1971). Tidlig i karrieren spilte han ofte skurk, mens han senere spilte hovedroller. Khanna var en av de største stjernene i Bollywood, bak superstjerner som Amitabh Bachchan. Khanna var kjent som en høyreist og dominerende skikkelse med en verdig opptreden.

I 1997 sluttet han seg til Bharatiya Janata Party. Khanna ble i 1998 valgt inn i det indiske parlamentet, Lok Sabha, for Gurdaspur i det nordlige Punjab, han ble gjenvalgt i 1999 og 2004. Etter tap i 2009 ble han på nytt valgt i 2014. Han ble «juniorminister» (uten sete i kabinettet) for kultur og turisme i 2002, og deretter minister for utenrikssaker, i Atal Bihari Vajpayees regjering. Khannas sete i nasjonalforsamlingen ble ledig ved hans død. I 1990 spilte han i filmen C.I.D.

Han var en stor stjerne i India og ved dødsfallet kom det kondolanser blant annet fra president Pranab Mukherjee.

 Referanser 

 Eksterne lenker 


Kategori:Indiske skuespillere
Kategori:Indiske politikere
Kategori:Personer fra Mumbai
Kategori:Personer fra Peshawar
Kategori:Medlemmer av Lok Sabha